REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj: 06-2/22-19

12. februar 2019. godine

B e o g r a d

Z A P I S N I K

38. SEDNICE ODBORA ZA POLjOPRIVREDU, ŠUMARSTVO

I VODOPRIVREDU, ODRŽANE 11. FEBRUARA 2019. GODINE

Sednica je počela u 8,40 časova.

Sednici je predsedavao Marijan Rističević, predsednik Odbora.

Sednici su prisustvovali članovi Odbora: Veroljub Matić, Milija Miletić, Ognjen Pantović, Radovan Jančić, Mladen Lukić, Arpad Fremond, Marjana Maraš, kao i Boban Birmančević (zamenik Tijane Davidovac).

Sednici nisu prisustvovali članovi Odbora: Jasmina Obradović, Žarko Bogatinović, Tijana Davidovac, Miroslav Aleksić, Goran Ješić, Nada Lazić, Milorad Mirčić, prof. dr Miladin Ševarlić i Branislav Mihajlović.

Sednici su prisustvovali predstavnici Ministarstva poljoprivrede, šumarstva i vodoprivrede: Velimir Stanojević, državni sekretar, Jelena Janković, Uprava za zaštitu bilja, Milanka Davidović i Biljana Ranđelović, Sektor za međunarodnu saradnju.

Odbor je jednoglasno usvojio sledeći

D n e v n i r e d

1. Razmatranje Predloga zakona o potvrđivanju Sporazuma između Vlade Republike Srbije i Vlade Republike Indije o saradnji u oblasti zdravlja bilja i biljnog karantina, koji je podnela Vlada (broj 011-22/19 od 8. januara 2019. godine).

Prva tačka dnevnog reda - Razmatranje Predloga zakona o potvrđivanju Sporazuma između Vlade Republike Srbije i Vlade Republike Indije o saradnji u oblasti zdravlja bilja i biljnog karantina, koji je podnela Vlada (broj 011-22/19 od 8. januara 2019. godine).

U uvodnim napomenama, Velimir Stanojević je rekao da je Sporazum potpisan 15. septembra 2018. godine u okviru posete potpredsednika Republike Indije našoj zemlji. Potpisan je od strane ambasadora Republike Indije u RS i ministra poljoprivrede Branislava Nedimovića. Ovim Sporazumom se uređuju pitanja koja su od značaja za saradnju dve zemlje u oblasti zdravlja bilja i biljnog karantina.

Odbor je jednoglasno, a na osnovu člana 156. stav 3. Poslovnika Narodne skupštine zaključio da podnese Narodnoj skupštini sledeći

I z v e š t a j

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Vlade Republike Indije o saradnji u oblasti zdravlja bilja i biljnog karantina.

Za izvestioca Odbora na sednici Narodne skupštine određen je Marijan Rističević, predsednik Odbora.

Pošto drugih pitanja i predloga nije bilo, sednica je zaključena u 8,45 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Branka Zlatović Marijan Rističević